జనవరి 16 వ తేదీ నుంచి దేశంలో కరోనా వ్యాక్సినేషన్ ప్రక్రియ ప్రారంభం అయ్యింది. దేశంలోని 3351 కేంద్రాల్లో వ్యాక్సిన్ ను అందించారు. తొలిరోజు మూడు లక్షల మందికి వ్యాక్సిన్ అందించాలని చూసినా, ఆ సంఖ్య తక్కువగానే నమోదైంది. వ్యాక్సిన్ అపోహలు, పండగ రోజులు కావడంతో సమయానికి అందుబాటులో ఉండకపోవడం వంటి కారణాల వలన తొలిరోజు వ్యాక్సినేషన్ సంఖ్య తగ్గింది. ఇక ఇదిలా ఉంటె, తొలిరోజు 1,91,181 మందికి వ్యాక్సిన్ అందిస్తే, అందులో ఢిల్లీలో 52 మందికి, మహారాష్ట్రలో 14, పశ్చిమ బెంగాల్ లో 14, రాజస్థాన్ లో 21, తెలంగాణలో 11 మందికి స్వల్ప సైడ్ ఎఫక్ట్స్ వచ్చినట్టు అధికారులు గుర్తించారు. వ్యాక్సిన్ అందించిన తరువాత అరగంట సమయంపాటు పరిశీలనలో ఉంచుతారు. అరగంట సమయంలో ఎలాంటి సైడ్ ఎఫెక్ట్ లేకుంటే వారిని ఇంటికి పంపిస్తారు. దేశం మొత్తం మీద ఒకరు ఆసుపత్రిలో జాయిన్ అయ్యినట్టు అధికారులు తెలిపారు. తొలిరోజు నిర్వహించిన వ్యాక్సినేషన్ ప్రక్రియ విజయవంతం కావడంతో అధికారులు సంతోషం వ్యక్తం చేశారు.
janavari 16 va tedee nunchi desamlo karona vaccination prakriya praarambham ayyindi. desamloni 3351 kendraallo vyaxin nu andinchaaru. toliroju moodu lakshala mandiki vyaxin andinchaalani chusina, aa sankhya takkuvagaane namodaindi. vyaxin apohalu, pandaga rojulu kaavadamtho samayaniki andubaatulo undakapovadam vanti kaaranaala valana toliroju vaccination sankhya taggindi. ika idila unte, toliroju 1,91,181 mandiki vyaxin andiste, andulo dhilleelo 52 mandiki, maharashtralo 14, paschima bengal loo 14, rajasthan loo 21, telamgaanalo 11 mandiki swalpa said efucts vachinattu adhikaarulu gurtinchaaru. vyaxin andinchina taruvaata araganta samayampaatu pariseelanalo unchutaaru. araganta samayamlo elanti said effect lekunte vaarini intiki pampistaaru. desham mottam meeda okaru aasupatrilo jayin ayyinattu adhikaarulu telipaaru. toliroju nirvahinchina vaccination prakriya vijayavantam kaavadamtho adhikaarulu santosham vyaktam chesaru.